钦定古今图书集成/明伦汇编/氏族典/第411卷 > 《廖用贤尚友录》 > 杜穉季
## 钦定古今图书集成/明伦汇编/氏族典/第411卷 > 《廖用贤尚友录》 > 杜穉季

按《汉书孙宝传》：宝为京兆尹，署侯文为东部督邮，问
部内奸恶。文曰：“霸陵杜穉季。”宝曰：“‘其次’。文曰：‘豺狼横道，不宜复问狐狸’。”穉季者，大侠，与卫尉淳于长善。长
方贵幸，以穉季为托，故宝无以应文。穉季闻之，杜门
不通水火，穿舍后墙为小户，持鉏自治园，因文所厚
自陈，遂不敢犯法。宝亦竟无所谴。明年，穉季病死。